*ஸ்ரீ:*

*ஸ்ரீமதே ராமாநுஜாய நம:*

*பரமனடி அறக்கட்டளை.*

*மேலத்திருமாளிகை, திருவெள்ளறை.*

*No. 1-39/1-32, அக்ரஹாரம் தெரு, திருவெள்ளறை, திருச்சி-621009, தமிழ்நாடு.*

***ஸ்ரீவைஷ்ணவர்களிடமும் மற்ற ஆஸ்திகர்களிடமும் ஒரு வேண்டுகோள்***

**என்ன ?**

திருவெள்ளறை மேலத்திருமாளிகை அம்மாள் ஸ்ரீ.உ.வே. ஸௌம்யநாராயணாசார்யஸ்வாமியுடைய மேற்பார்வையில் ஒரு ஸ்ரீவைஷ்ணவ அறக்கட்டளை, “பரமனடி டிரஸ்ட்” என்னும் பெயரில் தோற்றுவிக்கப்பட்டுள்ளது. இதற்குத் தங்களது ஆதரவைத் தந்தருளவேண்டும்.

அறக்கட்டளையின் நோக்கங்கள்:

* நம்முடைய ஸம்ப்ரதாய க்ரந்தங்களைப் பாதுகாப்பது மற்றும் தங்கள் வாழ்க்கையை ஶாஸ்த்ரங்களையும், ஸம்ப்ரதாயக்ரந்தங்களையும் முழுநேரமாகக் கற்பதற்கு அற்பணித்த வித்வான்களையும் மாணவர்களையும் ஊக்குவிப்பது.
* விஶிஷ்டாத்வைத ஸ்ரீவைஷ்ணவ வித்வான்களாகப் பலரை உருவாக்கி ஆசார்யஶிஷ்யபரம்பரையை மேல்வரும் காலங்களிலும் நிலைநிற்கும்படி செய்தல்.
* ஆழ்வார்களும் ஆசார்யர்களும் நமக்குக் காட்டிய நெறிமுறைகளை , நம்முடைய வருங்காலத் தலைமுறைகளுக்குத் தவறாமல் எடுத்துச்செல்லுதல்.

நம் க்ரந்தங்களின் ஒரு சில இடங்களை, பிழையற்ற பழைய கையெழுத்துப்பிரதிகள் கிடைக்காத காரணத்தினால் இன்றளவும் புரிந்துகொள்ள இயலவில்லை. கடந்த காலத்தில் இருந்த அறிஞர்கள் அவர்களுக்குக் கிடைத்த சில பழைய பிரதிகளைக் கொண்டு புத்தகங்கள் பல வெளியிட்டுள்ளனர். ஆனால் அவர்களுக்குக் கிடைக்காத பல நல்ல ஓலைச்சுவடிகள் இன்றும் பலவிடங்களில் உள்ளன. தேடிப்பார்த்தால் பலவிடங்களில் புதிதாகக் கிடைக்கவுங்கூடும். பழைய ஓலைபிரதிகளைப் படித்து ஒப்பிட்டுப் பார்த்து, நூல்களின் பொருளை நன்குணர்ந்து, மற்ற முக்கியக் குறிப்பேடுகளுடன் புத்தகமாக வெளிக்கொணரும் பெருவேலையைச் செய்யவேண்டிய கட்டாயத் தேவையில் இருக்கின்றோம். நமது ஶாஸ்த்ரங்களை முழுநேரமும் படிக்க விருப்பமுடையவர்கள் அன்றாடத் தேவைகளை எப்படி நிறைவேற்றப் போகிறோம் என்ற கவலையில்லாமல் இந்தக் கல்வியில் ஈடுபடவேணும். எனவே நாம் அனைவரும் ஒன்றிணைந்து நமது வித்வான்களுக்கும், மாணாக்கர்களுக்கும் பொருளுதவி செய்ய வேணும். நமது பாரம்பர்யநூல்களையும் அவற்றைக் கற்பவர்களையும் பாதுகாக்க விருப்பமுடையவர்கள் <https://www.paramanadi.org/donations/> என்ற இணையப்பக்கத்தைப் பார்வையிடவும்.

**ஏன் ?**

ஶாஸ்த்ரங்களைக் கற்பதன் மேன்மை

கண்ணன் வேதங்களைக் கற்றறிவதும் அவைகளின் மாஹாத்ம்யம் மிக்க பொருளுரைகளை அறிந்து உய்வதும் கர்மயோகத்தில் ஒரு வகை என்று ஸ்ரீகீதையில் (4-28) குறிப்பிட்டுள்ளான். மற்றொரு பகுதியில் கர்மயோக வழியில் உறுதியாக நடப்போரையும், அதைக் குறித்து ஶ்ரத்தை உள்ளவர்களையும், அதனை எதிர்க்காமல் இருப்போரையும் கூடப் போற்றுகிறான் (3-31). கர்மயோகத்தில் ஶ்ரத்தையுடையவர்கள் கூடப் பாவம் கழிக்கப்பெற்று, படிப்படியாகக் கர்மயோகம் செய்து பகவானை அடைந்து முக்தி பெறுவார்கள் என்றும் கூறுகிறான். எனவே ஶாஸ்த்ரங்களைக் குறித்து ஶ்ரத்தைகொண்டு அவற்றைக் கற்பவர்களை ஆதரிப்பவர்களுக்கும் கண்ணனுடைய அருள் கிட்டும்.

ஸ்ரீபாஷ்யத்தின் மகிமை

ஸ்ரீபாஷ்யத்தினைப் பாராயணம் செய்வது, கேட்பது, படிப்பது, ப்ரஹ்மஸூத்ரங்களின் அர்த்தங்களை உணர்வது ஆகியவை அதிக்ருச்ச்ரத்தை எண்பது முறை செய்தலுக்கு சமம் என்று ஸ்ம்ருதியில் அறிவிக்கப்பட்டுள்ளது. இந்த ஸ்ம்ருதி ஸ்ரீபாஷ்யபரிஷ்காரம் என்ற நூலில் கையாளப்பட்டுள்ளது. பதினைந்து அல்லது இருபது நாள்களாகச் செய்யக்கூடிய கடினமான ப்ராயஶ்சித்தங்களாகிய க்ருச்ச்ரம், அதிக்ருச்ச்ரம் ஆகியவை ஒருமுறை செய்தாலே ஒருவனைப் புனிதப்படுத்துபவை. இவற்றைப் போல் எண்பது மடங்கு ஶக்தியுடைய ஸ்ரீபாஷ்யத்தின் பெருமையை என்னவென்று இயம்புவது ?! வேதங்களின் ஸாரமான காயத்ரிமந்த்ரத்தினுடைய எழுத்துக்களைக் கொண்டு ஸ்ரீபாஷ்யத்தைத் தாம் இயற்றுவதாக எம்பெருமானாரே அருளிச்செய்கிறார். ஸ்ரீபாஷ்யத்தின் எழுத்துக்கள் அம்ருதம் போன்றவை. எனவே ஸ்ரீபாஷ்யத்திற்கு நம்மை ஸம்ஸாரத் தீயினின்று காத்து உயிரளிக்கும் வல்லமை உண்டு என்றும் அவர் கூறுகிறார்.

திவ்யப்ரபந்தத்தின் தெய்வத்தன்மை

ஆழ்வார்களது இன்சுவையே வடிவெடுத்த இன்பப்பாடல்களைப் பற்றி நமது ஆசார்யர்கள் எழுதிய விளக்கவுரைகளைப் படிப்பவர்கள் கீழ்க்கண்ட உயர்ந்த புண்ணியங்களைச் செய்வதாலுண்டாகும் பலன்களை அடைவார்கள்:

* அனைத்து புனிதநதிகளில் நீராடிய புண்ணியங்கள்
* ஆசார்யர்களின் திருவடித்தாமரைகளை தியானம் செய்வது
* தேவைப்படுபவர்களுக்குச் செய்யப்படும் மனைதானம்
* மூதாதையர்களுக்குச் செய்யும் தர்ப்பணங்கள்
* அனைத்து மந்திரங்களையும் உச்சரித்தல்
* அனைத்துத் தவங்களையும் செய்தல்

சுருங்கச் சொல்லுவதாயின், வேதத்தில் சொல்லப்பட்ட அனைத்து புண்யகர்மங்களையும் சேர்த்துச் செய்தால் உண்டாகும் பலன்களை, ஒருவர் பூர்வாசார்யர்களின் விளக்கவுரைகளை ஆழ்ந்து அனுபவிப்பதனாலேயே பெற இயலும்.

ஒவ்வொரு ஸ்ரீவைஷ்ணவனும் இவ்வரிய பொக்கிஷத்தை எடுத்து அநுபவிப்பது தனது பிறப்புரிமையும் கடமையும் என்பதை உணர வேணும். வாழ்க்கையில் பணம்சம்பாதிக்க வேண்டிய கட்டாயத்தில் இருப்பதாலேயே, நாம் இத்தகைய பகவத்விஷயத்திலிருந்து வெகுதொலைவில் தள்ளப்பட்டு இருக்கிறோம். இக்கல்வியின் மாஹாத்ம்யத்தினை உணர்ந்தவர்கள் மிகச்சிலரே. யாரோ சிலர் இதனைப் படித்து அநுபவிக்க விருப்பப்படுபவர்களேயானால் அவர்களுக்குக் கற்பிப்பதற்குப் போதிய எண்ணிக்கையில் கற்பிக்கும் நேரமுடைய தகுதிவாய்ந்த ஆசிரியர்கள் இல்லாததினால், அவர்களால் அவ்வாசையை நிறைவேற்றிக்கொள்ள இயலாதநிலையும் உள்ளது. இந்த நிலையை மாற்றுவது இந்த டிரஸ்டின் நோக்கங்களுள் ஒன்றாகும்.

**யார் ?**

**எம்பெருமானாரின் சீடரான திருக்குருகைப்பிரான் பிள்ளானுடைய ஶிஷ்யர் அம்மாளாசார்யரான எங்களாழ்வான். இவர் ஸ்ரீபாஷ்யத்தைக் கேட்போருடைய எல்லாவித ஸந்தேஹங்களையும் போக்கிக் கற்பிக்க வல்லவர். இவருடைய பரம்பரையில் அவதரித்தவர் திருவெள்ளறை மேலத்திருமாளிகை அம்மாள் ஸௌம்யநாராயணாசார்யஸ்வாமி.** இவர் இத்திருமாளிகைமூலம் நம்ஸம்ப்ரதாயம் வளர்வதற்காகக் கீழ்வரும் கைங்கர்யங்களைச் செய்து கொண்டு வருகிறார்:

* கடந்த பதின்மூன்று வருடங்களாக ஸ்ரீபாஷ்யஸதஸ்ஸுக்களை (கருத்தரங்கங்களை) நடத்துதல். நம்முடைய ஸம்ப்ரதாயத்திலுள்ள தலைசிறந்த வித்வான்களை இவற்றுக்கு வரவழைத்து ஸ்ரீபாஷ்யத்திலுள்ள ஆழமான கருத்துக்களைக் குறித்த உரையாடல்களையும் விவாதங்களையும் நடத்துதல். இந்த வித்வான்களை நன்கு கௌரவித்தல்.
* மாதந்தோறும் உபநிஷத்துக்கள், அருளிச்செயல்கள், மற்றும் ரஹஸ்யக்ரந்தங்கள் பற்றி ஸதஸ்ஸுக்களை நடத்துதல்.
* சில வருடங்களாக, வருடந்தோறும் ஸ்ரீபாஷ்யம், பகவத்விஷயம், மற்ற ஸம்ப்ரதாயநூல்கள் ஆகியவற்றைத் தகுந்த வித்வான்களைக் கொண்டு முழுவதுமாகப் பாராயணம் செய்வித்து அவர்களை கௌரவித்தல்.
* பல வருடங்களாக வேதபாராயணம் செய்வித்து, வேதத்தை முழுவதுமாகக் கற்றவர்களை கௌரவித்தல்.
* அரிதான, பழமையான நூல்கள் அழிந்துபோகாதபடி அவற்றை scan செய்து மென்பொருளாக மாற்றிச் சேமித்துவைத்தல்.
* Google play store, Apple App Storeஇல் கிடைக்கும் “AayarThevu” என்கிற கைபேசிச் செயலியை உருவாக்கி, திருவெள்ளறை மேலத்திருமாளிகை விஷ்ணுச்சித்தன் ஸ்வாமியின் உபந்யாஸங்களின் மூலமாக நம்முடைய ஸம்ப்ரதாயத்திலுள்ள பல விஷயங்களை ஸ்ரீவைஷ்ணவர்கள் அறிந்துகொள்ளும்படி செய்தல்.
* ஸம்ப்ரதாயப் புத்தகங்களை நன்கொடையாகக் கொடுக்க விரும்புமவர்களிடமிருந்து புத்தகங்களைப் பெற்று அவைகளைப் பிற்கால மாணாக்கர்க்காகச் சேமித்து வைத்தல்.

திருவெள்ளறை மேலத்திருமாளிகை மூலம் செய்து வந்த இந்த கைங்கர்யங்களை இந்த பரமனடி டிரஸ்ட் மூலம் மேலும் விரிவுபடுத்திச் சிறப்பாகச் செய்ய முடிவு செய்துள்ளோம். இப்பட்டியலில் குறிப்பிடப்பெறாத சில செயல்களும் இந்த டிரஸ்ட் மூலம் செய்யப்படும். அவையாவன:

* ஸம்ப்ரதாயக்கல்வியையும் ஸம்ஸ்க்ருதக் கல்வியையும் பகுதிநேர வகுப்புகள்மூலம் பலர்க்குப் புகட்டுதல்.
* ஆர்வமுள்ள மாணவர்களுக்கு முழுநேரமும் ஶாஸ்த்ரங்களையும், ஸம்ப்ரதாயக்ரந்தங்களையும் கற்பித்தல்.
* ஶாஸ்த்ரங்களையும், நம்முடைய ஸம்ப்ரதாயத்திலுள்ள ஸ்ரீபாஷ்யம் முதலான நூல்களையும் நன்கறிந்த, தகுதியுள்ள, தேவையுள்ள வித்வான்களுக்கு மாதந்தோறும் உதவித்தொகையளித்து கௌரவித்தல்.
* நமது க்ரந்தங்களை முழுநேரமும் இதற்காகச் செலவழித்துப் படிக்கவுள்ள மாணாக்கர்களுக்கு உதவித்தொகை வழங்குதல்.
* நூல்களை critical edition ஆக வெளிக்கொணர்தல்.

**தங்கள் ஆதரவு**

இவ்விதம் மேற்சொன்னப்பட்ட பல்வேறு விதமான கைங்கர்யங்களையும் முழுவதுமாக நிறைவேற்றத் தங்களது உதவி மற்றும் ஆதரவு வேண்டும். தங்களது நன்கொடைகளைக் கொடுத்தருளவிரும்புவோர், இவ்விணையத்தினைப் பார்வையிடவும்: [www.paramanadi.org/donations](http://www.paramanadi.org/donations)

தங்கள் அனைவரிடமும் இதனைப் பலரிடம் பகிர்ந்துகொண்டு இதைப் பற்றிய செய்தியைப்பரப்புமாறும், அவரவர்கள் விருப்பத்துக்கேற்ப நன்கொடைகள் அளிக்குமாறும் தாழ்மையுடன் வேண்டுகிறோம்.

**தங்கள் திருக்கரங்களே எங்கள் பேருதவி**